b'\n_START_ARTICLE_\nFilet\n_START_PARAGRAPH_\nFilet (fra fransk: filet, \xc2\xabnettverk\xc2\xbb, av fil, \xc2\xabtr\xc3\xa5d\xc2\xbb) betegner det lange, smale kj\xc3\xb8ttstykket som skj\xc3\xa6res ut langs ryggraden p\xc3\xa5 slakt av storfe, vilt og svin. Fileten er i hovedsak hentet fra den lange ryggmuskelen/-ryggstrekkeren (longissimus dorsi), indrefileten fra store lendemuskel (psoas major). Filet brukes ogs\xc3\xa5 om rensk\xc3\xa5rne, benfrie stykker av fugl, fisk og sild. B\xc3\xa5de ryggstykker og hele sider av fisk omtales som fileter, de kan v\xc3\xa6re med og uten skinn, alt etter hva som er hensiktsmessig for videre foredling og bruk._NEWLINE_Filet brukes ogs\xc3\xa5 innen bokbinderfaget om forgylte linjer og finm\xc3\xb8nstret dekor p\xc3\xa5 en bokrygg og om h\xc3\xa5ndarbeider som lages p\xc3\xa5 en nettbunn.'